RESOLUCIÓN do 7 de decembro de 2022, da Dirección Xeral de Formación para o Emprego e Orientación, pola que se procede á publicación das subvencións concedidas en virtude da Orde do 13 de maio de 2022 (Diario Oficial de Galicia número 102, do 30 de maio) pola que se modifica parcialmente a Orde do 16 de abril de 2021 pola que se establecen as bases reguladoras para as accións formativas do Plan formativo para o emprego (persoas traballadoras desempregadas) da Comunidade Autónoma de Galicia para o período 2021-2023, e se realiza a súa segunda convocatoria para os exercicios 2022 e 2023 (código de procedemento TR301K).
Consellería de Promoción do Emprego e Igualdade — III. Outras disposicións — 03/01/2023

A Lei 9/2007, do 13 de xuño, de subvencións de Galicia (DOG núm. 121, do 25 de xuño), dispón no seu artigo 15.1, relativo á publicidade das subvencións concedidas, que os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, o beneficiario, a contía concedida e a finalidade ou finalidades da subvención.
A Orde da Consellería de Promoción do Emprego e Igualdade do 16 de abril de 2021 (DOG núm. 81, do 30 de abril) estableceu as bases polas que se regularán as subvencións das accións formativas do Plan formativo para o emprego (persoas traballadoras desempregadas) da Comunidade Autónoma de Galicia para o período 2021-2023 (código de procedemento TR301K).
A dita orde ten por obxecto o establecemento dos criterios e as condicións polas que se rexerán tanto as convocatorias públicas como a execución das accións formativas dirixidas prioritariamente ás persoas traballadoras desempregadas, xestionadas pola Consellería de Promoción do Emprego e Igualdade, a través das súas xefaturas territoriais.
Poden ser beneficiarias das subvencións a que se refiren estas bases as entidades que, na data de entrada en vigor da correspondente convocatoria, sexan titulares de centros ou entidades de formación acreditados e/ou inscritos para impartir formación profesional para o emprego no ámbito laboral da Comunidade Autónoma de Galicia naquelas especialidades formativas para as cales soliciten subvención, xa sexa na modalidade presencial, de teleformación ou mixta.
Mediante a Orde do 13 de maio de 2022 realizouse, para os exercicios 2022 e 2023 e en réxime de concorrencia competitiva, a segunda convocatoria de subvencións de accións formativas do Plan formativo para o emprego (persoas traballadoras desempregadas) da Comunidade Autónoma de Galicia.
Destinouse a esta convocatoria un crédito por importe total de 49.766.589 €, distribuído en dúas anualidades, que se imputaron ás seguintes aplicacións orzamentarias, co código de proxecto 2021 00149:
A disposición adicional primeira de Orde de bases do 16 de abril de 2021 establece que os créditos con cargo ás referidas aplicacións e os que financien convocatorias ao abeiro das bases reguladoras previstas na dita orde poderán ser obxecto de modificacións nos supostos e nas condicións previstos nos artigos 30 e 31 do Decreto 11/2009, do 8 de xaneiro, polo que se aproba o Regulamento de subvencións de Galicia.
Por Resolución do 14 de setembro de 2022, da Dirección Xeral de Formación para o Emprego e Orientación, publicada no DOG núm. 183, do 26 de setembro, redistribuíronse, entre as distintas aplicacións orzamentarias e co fin de adecuar a súa distribución en función das entidades que resultaron beneficiarias da subvención (empresas, entidades locais ou entidades sen ánimo de lucro), os créditos orzamentarios recollidos na Orde do 13 de maio de 2022.
A desagregación do orzamento dispoñible por aplicación e anualidade consecuencia da redistribución figura recollida na seguinte táboa:
Para cada unha das provincias galegas a repartición dos ditos importes realizouse en atención ás seguintes porcentaxes:
A relación de subvencións concedidas e entidades beneficiarias destas, ordenadas por código de expediente, publícase como anexo desta resolución.
Santiago de Compostela, 7 de decembro de 2022
Xefatura Territorial da Coruña:
Xefatura Territorial de Lugo:
Xefatura Territorial de Ourense:
Xefatura Territorial de Pontevedra: